b'\n_START_ARTICLE_\nPunt d\'acc\xc3\xa9s\n_START_PARAGRAPH_\nUn punt d\'acc\xc3\xa9s sense fils (WAP o AP per les seves sigles en angl\xc3\xa8s: Wireless Access Point) en xarxes d\'ordinadors \xc3\xa9s un dispositiu que interconnecta dispositius de comunicaci\xc3\xb3 sense fils per formar una xarxa sense fils. Normalment un WAP tamb\xc3\xa9 pot connectar-se a una xarxa cablejada, i pot transmetre dades entre els dispositius connectats a la xarxa cable i els dispositius sense fils. Molts WAPs poden connectar-se entre si per a formar una xarxa encara major, permetent realitzar "roaming". D\'altra banda, una xarxa on els dispositius client s\'administren a si mateixos - sense la necessitat d\'un punt d\'acc\xc3\xa9s - es converteixen en una xarxa ad-hoc. Els punts d\'acc\xc3\xa9s sense fils tenen adreces IP assignades, per a poder ser configurats._NEWLINE_S\xc3\xb3n els encarregats de crear la xarxa, estan sempre a l\'espera de nous clients als quals donar serveis. El punt d\'acc\xc3\xa9s rep la informaci\xc3\xb3, l\'emmagatzema i la transmet entre la WLAN (Wireless LAN) i la LAN cablejada._NEWLINE_Un \xc3\xbanic punt d\'acc\xc3\xa9s pot suportar un petit grup d\'usuaris i pot funcionar en un rang d\'almenys trenta metres i fins a diversos centenars. Aquest o la seva antena s\xc3\xb3n normalment col\xc2\xb7locats en alt per\xc3\xb2 podria col\xc2\xb7locar-se en qualsevol lloc en qu\xc3\xa8 s\'obtingui la cobertura de r\xc3\xa0dio desitjada._NEWLINE_L\'usuari final accedeix a la xarxa WLAN a trav\xc3\xa9s d\'adaptadors. Aquests proporcionen una interf\xc3\xadcie entre el sistema d\'operaci\xc3\xb3 de xarxa del client (ENS: Network Operating System) i les ones, mitjan\xc3\xa7ant una antena sense fils. Aquests punts d\'acc\xc3\xa9s no serveixen, ja que s\'han quedat obsolets.'